Holokaŭsta Eduka Centro (Japanio)

La Holokaŭsta Eduka Centro (; ), estas muzeo memore al la 1,5 milionoj da judaj infanoj kiuj pereis en la holokaŭsto.

La centro situas en la urbo Fukujama en la gubernio Hiroŝima en Japanio. Ĝi estis establita en 1995, fare de la Sankta Eklezio de Jesuo de la Asocio de Japanaj Kristanoj-Amikoj de Israelo (ankaŭ konata kiel "Beit Shalom Japan"). En 2007 ĝi translokiĝis al nova konstruaĵo en memoro de pastro Takaji Otsuki, la fondinto de la konfesio.

Tio estas la unua eduka centro en Japanio por infanoj pri la holokaŭsto. Ĝi estas dezajnita por levi konscion pri la graveco de antaŭenigado de monda paco inter junuloj.

 Priskribo 
Ĉe la enirejo al la centro estas biblioteko enhavanta librojn kaj amaskomunikilaron pri la holokaŭsto en la japana kaj aliaj lingvoj. En la centro estas infana ĉambro, kiu estas uzata por agado kaj kreivo. En la ĉambro estas infanlibroj pri la holokaŭsto, kiuj estas havebla por libera uzo. Ekzistas ankaŭ prelegejo kun malgranda scenejo kaj piano. Ĝi ankaŭ funkcias kiel galerio por pentraĵoj pri la temo de la holokaŭsto.

En la centro de la ekspozicio troviĝas memorĉambro enhavanta ŝuon de infano, kiu pereis en la gasĉambroj, kiel simbolo de la 1,5 milionoj da infanoj pereintaj en la holokaŭsto. La ĉambro estas uzita por komuneco kaj okazigo de memorceremonioj.

 Ekspozicio 
maldekstre|eta|

La Holokaŭsta Eduka Centro montras erojn donacitajn de judaj komunumoj en Eŭropo kaj Israelo, same kiel erojn donacitajn de la familio de Anne Frank.

La ekspozicio situas sur la dua etaĝo de la konstruaĵo. Ĝi enhavas ekspoziciaĵojn kaj fotojn de la holokaŭsto.

Direkte al la fino de la ekspozicio, ses travideblaj kolonoj estas metitaj en la centron kontraŭ la fono de ligna Stelo de Davido, en memoro pri la ses milionoj da judoj kiuj pereis en la holokaŭsto. Ĉi tiuj kolonoj estas plenigitaj per 1,5 milionoj da bidoj, kiuj simbolas ĉiun el la infanoj, kiuj pereis en la holokaŭsto.

Ĉe la tereno, ekzistas juna ĉevalkastanarbo kiun Anne Frank observis de ŝia kaŝejo , same kiel rozĝardeno kie la rozoj de Anne Frank, ''Mementoj de Anne Frank'', estas plantitaj. Statuo de Anne Frank ankaŭ estas elmontrita en la korto.

 Eksteraj ligiloj 

  ()
 muzea paĝo en la retejo Facebook
 angla versio de la retejo, lastfoje redaktita en somero 2012, sed tamen helpilo por nejapanoj

Kategorio:Ĉugoku
Kategorio:Muzeoj en Japanio
Kategorio:Edukado en Japanio
Kategorio:Koordinatoj sur Vikidatumoj